./data/phi0914/phi001fr/phi0914.phi001fr.perseus-lat1.xml
Titus Livius (Livy)
et cum plurimi maximique honores ei a					senatu decreti essent, inter quos ut parens patriae appellaretur et sacrosanctus					ac dictator in perpetuum esset, invidiae adversus eum causam  praestiterunt, quod senatui deferenti hos honores, cum					ante aedem Veneris Genetricis sederet, non adsurrexit, et quod a M  Antonio consule, collega suo, inter lupercos					currente diadema capiti suo impositum in sella reposuit, et quod Epidio Marullo					et Caesetio Flavo tribunis plebis invidiam ei tamquam regnum  adfectanti facientibus potestas					abrogata est  ex his causis conspiratione in eum facta, cuius capita fuerunt M 					Brutus et C  Cassius  et ex Caesaris					partibus Dec  Brutus et C  Trebonius, in Pompeii curia occisus est viginti					tribus vulneribus, occupatumque ab interfectoribus eius Capitolium  oblivione					deinde caedis eius a senatu decreta, obsidibus Antonii et Lepidi de liberis						 acceptis coniurati a Capitolio descenderunt 					testamento Caesaris heres ex parte dimidia institutus est C  Octavius, sororis					nepos, et in nomen adoptatus [est]  Caesaris corpus cum in campum Martium					ferretur, a plebe ante rostra crematum est  dictaturae honos in perpetuum					sublatus est  Chamates, humillimae sortis  homo,					qui se C  Marii filium ferebat, cum apud credulam plebem seditiones moveret,					necatus est